আই এছ এলৰ অন্তিমখন লীগ মেচ আজি গুৱাহাটীৰ সৰুসজাইস্থিত ইন্দিৰা গান্ধী এথলেটিক ষ্টেডিয়ামত নৰ্থ-ইষ্ট য়ুনাইটেড আৰু চেন্নায়েন এফ চিৰ মাজত অনুষ্ঠিত হ'ব।
পইণ্ট তালিকাৰ ৯ নম্বৰ স্থানত থকা নৰ্থ-ইষ্টৰ বাবে আজিৰ মেচখন গুৰুত্বহীন যদিও তালিকাৰ চতুৰ্থ স্থানত থকা চেন্নায়েন এফ চিৰ বাবে গুৰুত্বপূৰ্ণ।
কিয়নো আজি অন্তিমখন মেচত জয়লাভ কৰিলে ৩১ পইণ্ট লাভ কৰি বেংগালুৰু এফ চিক অতিক্ৰম কৰি পইণ্ট তালিকাৰ তৃতীয় স্থানত উপনীত হ'ব।
পূৰ্বে দুবাৰকৈ লীগৰ খিতাপ দখল কৰা চেন্নায়েনৰ লক্ষ্য হ'ল আজি সম্পূৰ্ণ পইণ্ট অৰ্জন কৰা।
এই সন্দৰ্ভত দলটোৰ প্ৰশিক্ষক অ'ৱেন কয়লে কয়, 'ছেমি ফাইনেল এ টি কে বা গোৱাৰ বিৰুদ্ধে খেলিম। কিন্তু লক্ষ্য আজিৰ মেচতহে'।
ইফালে ক্ৰমাগত ১৩ খন মেচত জয়ৰ মুখ নেদেখা আৰু প্ৰথম লেগৰ মেচত চেন্নায়েনৰ বিৰুদ্ধে ২-০ত পৰাস্ত হোৱা নৰ্থ-ইষ্ট য়ুনাইটেডে লীগৰ অন্তিমখন মেচত জয় লাভ কৰি ছিজন সামৰাৰ আশা প্ৰকাশ কৰিছে দলটোৰ প্ৰশিক্ষক খালিদ জামিলে।
তেওঁ কয়, 'চেন্নায়েন শক্তিশালী দল যদিও দলে জয়ৰ আশা কৰিছে। আজিৰ মেচতো নতুন খেলুৱৈয়ে সুযোগ লাভ কৰিব'।
উল্লেখ্য যে অনুৰাগী সকলক সম্পূৰ্ণ নিৰাশ কৰা নৰ্থ-ইষ্টে ছিজনৰ ১৭খন খেলত মাত্ৰ ১৪টাহে গ'ল কৰিবলৈ সক্ষম হৈছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
